alleenheid – Sonder Kwinte en Kwale
Bitterheid maak jou doof.
June 19, 2019 by Sonder Kwinte en Kwale
Bitterheid teenoor God verhinder jou om Sy stem te hoor. Wanneer bitterheid ookal probeer om 'n houvas op jou te kry, weier dit. Baie keer probeer die duiwel ons laat dink dat ons die enigste een is wat deur 'n moeilike tyd gaan. Ek wil nie onsimpatiek klink nie, maar hoe erg ons probleme ookal is, iemand anders het altyd 'n erger probleem.
'n Vrou het vir my gewerk wie se man haar na nege en dertig jaar se getroude lewe verlaat het. Hy het eenvoudig vir haar 'n nota gelos en is weg. Dit was 'n tragedie vir haar! Ek was so trots op haar toe sy na 'n paar weke vir my sê: " Pieter, bid asseblief vir my dat ek nie kwaad word vir God nie. Satan versoek my baie ernstig om kwaad te word vir Hom. Ek kan nie kwaad word vir God nie. Hy is die enigste Vriend wat ek het. Ek het Hom nodig!"
Bitterheid wou wortel skiet in die hart van die tannie, omdat haar lewe nie geword het wat sy gehoop het nie. Wanneer ons seerkry, moet ons onthou dat elke mens 'n vrye wil het en dat ons nie daardie vrye wil kan beheer nie – selfs nie deur gebed nie. Ons kan bid dat God sal praat met die mense wat ons seermaak; ons kan Hom vra om hulle te lei om die regte ding te doen in plaas van die verkeerde, maar die uiteinde is dat Hy hulle moet toelaat om hul eie keuses te maak.
As iemand 'n keuse maak wat ons seermaak, behoort ons God nie daarvoor te blameer en bitter te word teenoor Hom nie.
God se Woord vir jou vandag: As jy seerkry, moenie God ooit blameer nie. Hy is die beste Vriend wat jy het.